на наличните факти и както е обяснено в съображения 48—61, всички условия по член 13, параграф 2 от основни регламент са изпълнени.
 (63)
 Освен това в контекста на разследването, посочено в съображение 35, германските митници, след съвместна проверка на място с органите на Лаос, са стигнали до заключението, че от януари 2018 г. до април 2019 г. ВЕ, за които се твърди, че са произведени в Лаос, в действителност са били с китайски произход за целите на установяването на антидъмпинговото мито.
 2.5.3. Тайланд
 (64)
 Според информацията, събрана по време на последния преглед с оглед изтичане на срока на действие на мерките, по-специално предоставена от промишлеността на Съюза и неоспорвана от никоя от заинтересованите страни в рамките на това разследване, извън Китай и Съюза няма съоръжения за производството на ВЕ. По отношение на Тайланд това беше потвърдено в рамките на настоящото разследване. Представителството на Тайланд в Брюксел заяви, че в регистрите на нейното правителство няма данни за фабрики за ВЕ, както е описано в съображение 27.
 (65)
 Извличането на данни от „Атласа на световната търговия“ (GTA) показва, че през 2018 г. и 2019 г. 95 % от тайландския износ в световен мащаб са за ЕС. Обемите и крайните местоназначения съответстват на статистическите данни за вноса по член 14, параграф 6, като Италия е основното местоназначение. Китайският износ за Тайланд през същите години показва сравними обеми.
 (66)
 Рязкото увеличение на тайландския износ за Съюза от 2013 г. насам и спадът в износа от Китай за Съюза трябва да бъдат оценени в контекста на доказателствата, събрани и посочени в съображения 64 и 65. Всички тези елементи водят до заключение относно практика на претоварване, за която няма икономическа същност, различна от целта е да се избегнат действащите мерки. Липсата на реално производство в Тайланд, както е потвърдено от представителството на Тайланд, и почти изключителното съсредоточаване на износа към ЕС водят до заключението, че всички количества, които се изнасят от Тайланд за Съюза, не представляват реално производство, а се претоварват от Китай.
 (67)
 Освен това при действията по разследване, извършени от Европейската комисия в тясно сътрудничество с митническите органи на Германия, Италия и Испания между 2016 г. и 2019 г., беше установено, че през този период китайски ВЕ са били претоварени през Тайланд за територията на ЕС. В този контекст вече са започнати производства за събиране на антидъмпингови мита.
 2.6. Намаляване на коригиращия ефект на антидъмпинговото мито
 (68)
 При оценката на това дали продуктите, внесени от Индия, Лаос и Тайланд са намалили коригиращия ефект на съществуващите мерки като цени и/или количества, бяха използвани експортните цени и обеми, докладвани в базата данни по член 14, параграф 6. Комисията сравни средната невредоносна цена, както е установена при разследването от 2019 г. в рамките на прегледа с оглед изтичане на срока на действие на мерките, със среднопретеглените експортни цени CIF (стойност, застраховка и навло), надлежно коригирани, за да включват конвенционалните мита и разходите след митническо оформяне.
 2.6.1. Индия
 (69)
 Тъй като единичната продажна цена на индийския внос, установена, както е описано в съображение 68, през разглеждания период, е